B4-0105, 0106, 0107, 0108 και 0109/96

Ψήφισμα σχετικά με την κατάσταση στο Μπουρούντι

Το Ευρωπαϊκό Κοινοβούλιο,

- λαμβάνοντας υπόψη τα προηγούμενα ψηφίσματά του σχετικά με την κατάσταση στο Μπουρούντι,

Α. εκφράζοντας σοβαρές ανησυχίες για τη συνεχιζόμενη επιδείνωση των συνθηκών ασφαλείας στο Μπουρούντι και από την πρόσφατη κλιμάκωση της βίας μεταξύ εθνοτικών ομάδων, γεγονός που ώθησε τον Γενικό Γραμματέα των Ηνωμένων Εθνών να ανανεώσει στις 29 Δεκεμβρίου 1995 την έκκλησή του προς το Συμβούλιο Ασφαλείας για την αποστολή στα σύνορα μεταξύ Ζαΐρ και Μπουρούντι δύναμης των Ηνωμένων Εθνών για την πρόληψη των συγκρούσεων,

Β. φοβούμενο ότι η έλλειψη αντίδρασης εκ μέρους της Διεθνούς Κοινότητας στα φοβερά γεγονότα που συμβαίνουν στο Μπουρούντι ενδέχεται να οδηγήσει στην επανάληψη και στη χώρα αυτή της τραγωδίας που συγκλόνισε το 1994 τη Ρουάντα,

Γ. εκφράζοντας ανησυχία για το γεγονός ότι παρά την επιθυμία που εξέφρασε ο Γενικός Γραμματέας του ΟΗΕ, το Συμβούλιο Ασφαλείας δεν έλαβε καμία πρωτοβουλία επιχειρησιακού χαρακτήρα έναντι του Μπουρούντι,

Δ. υπενθυμίζοντας ότι οι περισσότερες δεσμεύσεις που έλαβε το Συμβούλιο στο πλαίσιο του σχεδίου συνολικής δράσης που εγκρίθηκε στην Καρκασσόν δεν έχουν τεθεί σε εφαρμογή,

Ε. επαναλαμβάνοντας την ανησυχία του για την τύχη των εκπροσώπων των ΜΚΟ, οι οποίοι αντιμετωπίζουν επί τόπου τεράστιες δυσκολίες στην προσπάθεια να εκπληρώσουν τα καθήκοντά τους και να προσφέρουν βοήθεια στους κατοίκους της χώρας αυτής,

ΣΤ. έχοντας, ωστόσο, πεποίθηση του γεγονότος ότι η μόνη ελπίδα για την επίτευξη συμφιλίωσης στο Μπουρούντι στηρίζεται στην ίδια τη χώρα αυτή, κυρίως δε στα δημοκρατικά θεσμικά όργανα, το στρατό και, σε τελευταία ανάλυση, στον ίδιο το λαό,

1. θεωρεί ότι η κατάσταση στο Μπουρούντι βρίσκεται στα πρόθυρα δραματικής εκτροπής, χωρίς να αποκλείεται μία νέα γενοκτονία για την οποία θα είναι υπεύθυνη σε μεγάλο βαθμό η Διεθνής Κοινότητα[semigr ]

2. καταδικάζει απερίφραστα τις επανειλημμένες και οφειλόμενες σε εθνοτικά κίνητρα δολοφονίες και όλες τις άλλες βιαιότητες που διαπράττονται από σπείρες φανατικών και από τις δύο πλευρές και από στοιχεία του στρατού, σε μια συνεχιζόμενη προσπάθεια για αποσταθεροποίηση της κατάστασης και κλιμάκωση των εθνοτικών συγκρούσεων[semigr ]

3. ζητεί από το Συμβούλιο Ασφαλείας των Ηνωμένων Εθνών να ανταποκριθεί στο αίτημα του Γενικού Γραμματέα και να αποφασίσει την άμεση αποστολή δύναμης πρόληψης, προτού να είναι πολύ αργά[semigr ]

4. ζητεί από όλες τις πολιτικές δυνάμεις στο Μπουρούντι, και κυρίως από το στρατό, να σταματήσουν την κλιμάκωση της βίας και να απομονώσουν όλα τα ακραία στοιχεία[semigr ] χαιρετίζει, στο πλαίσιο αυτό, την πρόσφατη απόφαση για τη σύσταση κοινών «επιτροπών ασφαλείας» μεταξύ των Ηνωμένων Εθνών και των αρχών του Μπουρούντι και καλεί τις τελευταίες να συνεργασθούν με το Συμβούλιο Ασφαλείας του ΟΗΕ για την εφαρμογή όλων των μέτρων που έχουν ληφθεί για τη στήριξη της σταθερότητας στη χώρα[semigr ]

5. ζητεί από τη Διεθνή Κοινότητα να καταβάλει τις αναγκαίες προσπάθειες για την εγγύηση της ασφάλειας των εκπροσώπων των ΜΚΟ, αντί να λαμβάνει μέτρα για τον ταχύ επαναπατρισμό όσων επιθυμούν να προσφέρουν βοήθεια στη χώρα αυτή, αφήνοντας με τον τρόπο αυτό τον πληθυσμό να βυθίζεται στο χάος[semigr ]

6. επιβεβαιώνει την πλήρη υποστήριξή του στον Πρόεδρο, στις δημοκρατικές δυνάμεις του Μπουρούντι, καθώς και στα δημοκρατικά και νόμιμα θεσμικά όργανα[semigr ]

7. θεωρεί απαράδεκτη οποιαδήποτε νέα καθυστέρηση της Επιτροπής, του Συμβουλίου και των κρατών μελών στη διαμόρφωση και την εφαρμογή μιας προληπτικής στρατηγικής στο Μπουρούντι με βάση το έγγραφο για την προληπτική διπλωματία που εγκρίθηκε από το Συμβούλιο στις 4 Δεκεμβρίου 1995[semigr ]

8. θεωρεί ιδιαίτερα σοβαρό το γεγονός ότι δεν έχει τεθεί ακόμη σε εφαρμογή το συνολικό σχέδιο δράσης και ζητεί την άμεση εφαρμογή του[semigr ]

9. τάσσεται υπέρ της πρότασης που προέκυψε από τη συνεδρίαση του Συμβουλίου Ανάπτυξης του Δεκεμβρίου 1995 για τον ορισμό ειδικού απεσταλμένου της Ευρωπαϊκής Ένωσης με καθήκον να συμβάλει στην έναρξη διαλόγου με τις ενδιαφερόμενες κυβερνήσεις, να βοηθήσει και να στηρίξει τον ΟΗΕ και τoν ΟΑΕ στη δράση τους με στόχο την αποκατάσταση της ειρήνης και της σταθερότητας στην περιοχή και να ενθαρρύνει την επιστροφή των προσφύγων και των εξαναγκασθέντων να εγκαταλείψουν τις οικίες τους[semigr ]

10. εγκρίνει τη θέση που προέκυψε από το Ευρωπαϊκό Συμβούλιο της Μαδρίτης για την ενίσχυση των σημερινών δυνατοτήτων του ΟΑΕ και την ενθάρρυνση της συνεργασίας μεταξύ της Ευρωπαϊκής Ένωσης και του ΟΑΕ, προκειμένου οι Αφρικανοί να μετέχουν περισσότερο στην πρόληψη και την επίλυση των κρίσεων της περιοχής τους και να συνηθίσουν να αναλαμβάνουν την ευθύνη της δραστηριότητας της προληπτικής διπλωματίας και της επίλυσης των διενέξεων[semigr ]

11. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών της Ευρωπαϊκής Ένωσης, την κυβέρνηση του Μπουρούντι, τους Γενικούς Γραμματείς του ΟΗΕ και του ΟΑΕ, καθώς και τους συμπροέδρους της Συνέλευσης Ίσης Εκπροσώπησης ΑΚΕ-ΕΕ.